ועדת הכלכלה, כנסת 25, פרוטוקול מספר 88, 2023-05-03 00:00

דוד ביטן: אני פותח את הדיון בנושא:  פרק ט"ז (הגברת התחרותיות בענף המזון והטואלטיקה) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023

דוד ביטן:  אנחנו לא פותחים שוב את הדיון

דוד ביטן:  מאיר, מה אתה עושה פה?      

מאיר כהן: שמעתי טואלטיקה, אז באתי

דוד ביטן: ראית שהכול עלה כמו שאמרנו?     

מאיר כהן: כן

מאיר כהן:  בגלל זה באתי

דוד ביטן: הדיון הזה מחר

דוד ביטן:       נשארו לנו רק העניינים הפתוחים, ולא נתחיל עכשיו את הכול מאפס

דוד ביטן:  ראשית, לגבי הסכומים

איתי עצמון: לגבי איסור המיזוג

דוד ביטן: איסור המיזוג עם הסכומים

דוד ביטן:  הקטן היה 25 מיליון, הגבוה היה 50 מיליון

דוד ביטן:  כל חברי הכנסת, כולל אני, אמרו שהסכומים האלה בעייתיים

דוד ביטן:  ישבתי עם האוצר, ולגבי הסכום הגבוה, הם מוכנים להעלות אותו ל-300 מיליון שקל

דוד ביטן:  זאת אומרת, חברה שמחזור המכירות שלה 300 מיליון, תוכל לרכוש גם בתקופת ההקפאה

דוד ביטן:  חברה אחרת – אנחנו צריכים לדבר עכשיו על הגודל

דוד ביטן:  הם טוענים שזה לא 25 מיליון אלא כמעט 50, והם יסבירו את העניין הזה

דוד ביטן:  נשאר לנו העניין של הסופרים – אנחנו לא יכולים להשאיר את הסופרים כל הזמן כאילו הם לא אשמים בכלום והכול בסדר, כשבסופו של דבר הם קובעים את המחירים

דוד ביטן:  רציתי להטיל עליהם קנסות אם הם לא עומדים בנושא

דוד ביטן:  זה לא קשור ליוקר המחייה כמו שזה קשור להגנה על היצרנים הקטנים והבינוניים

דוד ביטן:  בסופו של דבר, זה יהיה חלק מיוקר המחייה, וזה עניין של תהליך

דוד ביטן:  יש להם טענות שזה דווקא יעלה את המחיר ולא יוריד

איתי עצמון: לנציג האוצר

דוד ביטן: כן, האוצר

דוד ביטן:  אני מוכן ללכת לקראת, אבל כמו שאמרתי, רק בתנאי שתהיה פה הצהרה, שהאוצר יביא רפורמה עם הצעת חוק שקשורה לסופרים תוך חצי שנה

דוד ביטן:  בלי זה, אני איאלץ בכל חוק לטפל

מאיר כהן: אתה מוכן להרחיב לאיזו הצעה אתם מצפים, אדוני?     

דוד ביטן: לא, אני לא נכנס לפרטים

דוד ביטן:  אני רוצה שהם יעשו עבודה ויביאו לכנסת משהו כדי שנוכל לטפל בזה פעם אחת ולתמיד

דוד ביטן:  כל הזמן עושים דיונים, ולא יוצא מהם שום דבר

דוד ביטן:  הם טוענים שהסופרים לא כל כך אשמים, אבל אני לא רואה את זה כך, כי הם שולטים על המחיר הסופי אז איך הם לא קשורים לעניין? רק בגלל שהרווח הסופי שלהם הוא X, הוא נמוך

דוד ביטן:  בסדר, אבל זה לא נראה לי

דוד ביטן:  נראה לי שאנחנו צריכים לנהל את העסק הזה, כי אי-אפשר לטפל ביוקר המחייה אם לא נטפל בכל הפרמטרים של יוקר המחייה

דוד ביטן:       אם יש הצהרה כזאת, אני מוכן גם בחוק הזה לשים בצד את מה שאני רוצה, אבל אני רוצה לדעת שאנחנו מתחילים לטפל בבעיה

דוד ביטן:  אם אין הצהרה כזאת, אני איאלץ בכל חוק שקשור, להתייחס לעניינים האלה

דוד ביטן:  ואני לא רוצה להגיע למצב הזה

דוד ביטן:  אני לא נגד הסופרים ולא בעד הסופרים

דוד ביטן:  אני בעד יוקר המחייה, וזה מה שהמעניין אותי כרגע

דוד ביטן:       מישהו מחברי הכנסת רוצה לקבל הסבר כללי על מה שעשינו עד עכשיו? או שאתם מודעים להצעת החוק הזאת על פרטיה? קודם כול, תסבירו לי למה אתם אומרים ש-25 זה בעצם 50 מיליון

גל ברנס: אני רכז כלכלה וחקלאות באגף התקציבים באוצר

גל ברנס:  אני אחדד

גל ברנס:  המספר יותר גדול מ-25, ואני לא יודע להגיד בדיוק 50 או 40 או 60

גל ברנס:  זה תלוי ברווחים

גל ברנס:  התחלנו את כל התהליך הזה כשדיברנו על מחזור קמעונאי לצרכן

גל ברנס:  המחזור הקמעונאי לצרכן כולל גם רווח גולמי של הסופר, וכולל גם מע"מ

גל ברנס:  המספרים שהתחלנו איתם היו 20 מיליון מחזור קמעונאי, ואם אני זוכר נכון, המחזור לגדול היה 400

גל ברנס:  עברנו ממחזור קמעונאי למחזור של הספק, שלא כולל בתוכו את הרווח הגולמי ואת המע"מ

גל ברנס:  זאת אומרת, מלכתחילה אם היינו במספר של 20 מיליון, שדיבר על מחזור קמעונאי, על 25 המיליון האלה צריך להוסיף את הרווח הגולמי ואת המע"מ, ואז נגיע למספר שהוא בערך פי 1

גל ברנס: 5 בסדרי גודל

גל ברנס:  כך הגענו לכ-40 מיליון, תלוי ברווח הגולמי

גל ברנס:       למה לא נכון לדעתנו להעלות את המספר הזה? כי מה שהוצג בוועדה ומה שחשוב בעיקר בהסתכלות שלנו, זה עצירת המיזוגים של אותן חברות גדולות

גל ברנס:  או שאנחנו מעלים את הרף הנמוך, ומאפשרים לאותן חברות גדולות שהוצגו פה בוועדה להמשיך להתמזג עם לא מעט חברות

גל ברנס:  השינוי הזה דרמטי בהיקף החברות שהוא משפיע עליו, ואנחנו כבר מדברים על חברות מאוד משמעותיות בשווקים ספציפיים, שיש להן נתח משמעותי בתחום הספציפי בתוך הסופר

גל ברנס:  לצורך העניין, הצרכן רוצה את המוצר הזה מהקטגוריה הזאת, ואנחנו מחזקים את כוח השוק של אותו ספק

גל ברנס:  לכן, המספר הנמוך הוא מספר שלא נכון להגביל אותו

גל ברנס:      הייתה טענה על כך שיש קושי לגדול ולהתחיל להתחרות בספקים הקיימים

גל ברנס:  הקושי לגדול לא מגיע דרך המספר הנמוך, הוא מגיע דרך המספר הגבוה, והמספר הגבוה שהצגנו פה הוא 150 מיליון

גל ברנס:  אני אומר שוב, זה במרווח של הספקים

גל ברנס:  כשמדברים על חברות במיליארדים, צריך להוריד מזה תמיד את המע"מ ואת המרווח הגולמי, ואז מגיעים למספרים יותר נמוכים

גל ברנס:       ההצעה שלנו היא להיצמד להגדרה של ספק גדול בחוק

גל ברנס:  ספק גדול גם מוגדר היום, ואלה אותם ספקים שחלות עליהם כל המגבלות

גל ברנס:  אנחנו מדברים על רשימה של פחות מ-30 חברות, שהן חברות משמעותיות במשק, שתחול עליהן המגבלה הזאת ככל שהן ירצו להתמזג עם חברה שהיא מעל 25 מיליון

דוד ביטן: מאיר, הסיבה לכך שעצרנו את המיזוגים האלה, היא בעיקר כי הוועדה שצריכה לדון בזה עכשיו, יכולה להחליט גם על פירוק של חברות

דוד ביטן:  אין שום היגיון לתת להן עכשיו לקנות חברה, ואחר כך להגיד להן: תתפרקו

איתי עצמון: הוועדה הבין-משרדית?     

דוד ביטן: הוועדה שהקימה הממשלה

דוד ביטן:  לכן, אמרו: בואו נעצור את הכול

דוד ביטן:  הם רצו הוראת שעה לארבע שנים ,ואני אמרתי שהוועדה צריכה להחליט תוך חצי שנה, אז למה ארבע שנים? עשינו את זה לשנתיים

דוד ביטן:  יכול להיות שיש מקום להוריד את זה גם מתחת לשנתיים, עם אפשרות להארכה

איתי עצמון: יש אפשרות להארכה

דוד ביטן: אני רוצה שהוועדה תעבוד מהר, ולא שתביא לי החלטות בעוד שנתיים וחצי

גל ברנס: כבר כתוב בחוק שהוועדה תעבוד מהר

דוד ביטן: הכנסנו את התיקונים האלה, אבל לא משנה

מאיר כהן: שמע, איזה מזל שכתבתם שהיא תעבוד מהר

גל ברנס: זה לבקשת הוועדה

מאיר כהן: אתה יודע שיש ועדות שצריכות להגיש המלצות ותקנות מ-2012?      

דוד ביטן: הכנסנו את זה בחוק, שהיא צריכה לעבוד צ'יק-צ'ק

דוד ביטן:  אולי חברי הוועדה מקבלים שכר לפי שעות או לפי ימים

דוד ביטן:  מה הם מקבלים שכר?     

גל ברנס: הם עובדי מדינה

גל ברנס:  אם הם באים לוועדה או לא באים לוועדה, הם מקבלים כסף

דוד ביטן: אז מה הבעיה? תדונו מהר

דוד ביטן:       לגבי הסכום הגבוה, זה מקובל עליי כי זה תואם גם חוק אחר, ואני לא יודע למה הגיעו ל-150 מיליון

דוד ביטן:  לגבי הסכום הנמוך, קיבלתי כל מיני השגות על העניין הזה

דוד ביטן:  יש פה יזם של גוף גדול, והייתי רוצה לשמוע את ההצעה שלו באופן כללי

דוד ביטן:  נציג טמפו נמצא פה? כיזם גדול, וכאחד שיכול לרכוש אחרים, תסביר לי את התהליך ואיך הוא משפיע על העניין הזה

ז'ק בר: תודה רבה, אדוני היושב-ראש

ז'ק בר:  אני חושב שאנחנו מדברים פה בעצם על הקפאה לשנתיים של כל תהליך הפעילות העסקית, בלי שום אפשרות ליוצאי דופן, בלי שום אפשרות לבקר, לנהל את האירוע

ז'ק בר:  בעצם, מוציאים את הדבר הזה משיקול הדעת של הרשות, ואומרים: הקפאה מוחלטת

דוד ביטן: יש מצבים שכן

ז'ק בר: רק חדלות פירעון

דוד ביטן: לא, יש עוד חריג

קריאה: החריג הנוסף הוא שאין השפעה על התחרות בישראל

איתי עצמון: נכון

איתי עצמון:  שהמיזוג אינו צפוי להשפיע כלל על התחרות בישראל

דוד ביטן: אפשר לעשות שני חריגים

דוד ביטן:  אם ניתן בסעיף הזה עוד קווץ' אחד, זה יכול להיות, מר בר?     

ז'ק בר: אם יהיה כתוב שלמיזוג יש או השפעה מיטבית או שום השפעה על התחרות, זה בהחלט נותן מענה, כי אז זה נותן שיקול דעת לממונה להחליט

דוד ביטן: רשות התחרות, מה יש לכם להגיד?     

איל שפירא: אמרנו גם בדיון הקודם, שהמטרה שלנו כרגע היא לעשות הקפאה של המיזוגים לתקופה של שנתיים, כדי שהוועדה תוכל לעבוד, ולא לבדוק את המיזוגים האלה כמו שאנחנו בודקים עכשיו

סימון מושיאשוילי: למה לא לבחון כל מקרה לגופו?     

איל שפירא: תיקון כזה בפועל, מייתר את החקיקה

דוד ביטן: בעיקרון, אנחנו נצמצם את הוראת השעה לשנה וחצי, לא לשנתיים, ועם אפשרות להאריך את זה לעוד – לכמה זמן? נראה מה הוועדה תחליט, ולפי זה נמשיך

איתי עצמון: כרגע כתוב: תקופה נוספת שלא תעלה על שנה

דוד ביטן: תשאיר את זה, אין בעיה

דוד ביטן:  שנה וחצי ועוד שנה

דוד ביטן:  אם הוועדה לא תחליט משהו שמצריך הליך חקיקה, אז לא נצטרך גם שנה וחצי בפועל

דוד ביטן:  הרי זה הדבר הראשון שעשינו

ז'ק בר: לעניין הסכומים, נכון להיום הרשות לבד קבעה שעד 21 מיליון שקל לא צריך בכלל להגיע לרשות

ז'ק בר:  עד כדי כך זה טריוויאלי שזה לא מעניין אף אחד אם מישהו קונה משהו של 21 מיליון שקל

ז'ק בר:  לכן, לא יכול להיות שהרף לאיסור מוחלט יהיה 25

דוד ביטן: אבל הם אומרים שזה לא 25, זה מתקרב לממוצע של 40

גל ברנס: אנחנו לא מסכימים לטענה הזאת

ז'ק בר: 25 זה מחיר קמעונאי כפי שהוא ללא מע"מ, כמובן, אבל כולל הכול

ז'ק בר:  כלומר, זה המחיר שבו המחזור נמדד

ז'ק בר:  אותם 21 נמדדים כמו 25

דוד ביטן: אז מה לדעתך צריך להיות?     

גל ברנס: יושב-ראש הוועדה, זה לא מדויק

גל ברנס:  הסברנו שמדובר על המחזור הקודם של החברה, ופה אנחנו מדברים על המחזור של הספק

גל ברנס:  למשל, חברת טמפו מוכרת בשוק הקמעונאי ובשוק המוסדי, ואנחנו לא מחשיבים את המחזור בשוק המוסדי אלא רק את המחזור בשוק הקמעונאי

גל ברנס:  זה כמו לכל חברה אחרת במשק

דוד ביטן: לכן זה יותר מ-25

דוד ביטן:  שים לב, זה לא 25

ז'ק בר: זאת חברה מאוד קטנה, וזה אומר שכל חברה שיש לה איזשהו גודל, לא תוכל - - -     

דוד ביטן: שים לב, זה רק לשנה וחצי

דוד ביטן:  עד שאתה מנהל משא ומתן עם חברה זה שנה

ז'ק בר: אנחנו אומרים לכל משקיעי חוץ ולכל משקיע בארץ שנה וחצי אל תיגע, כי אתה יודע מתי אתה נכנס ואתה לא יודע מתי אתה יוצא

ז'ק בר:  אתה לא יכול לקנות ואתה לא יכול למכור

ז'ק בר:  אתה מקפיא משק לשנה וחצי

דוד ביטן: לא מקפיא

דוד ביטן:  מקפיא רק את הרכישות האלה

ז'ק בר: לדעתי זאת הקפאה בתקופה שהכלכלה זקוקה דווקא לפעילות

ז'ק בר:  אנחנו הולכים לתקופה לא קלה

דוד ביטן: מה עם הריכוזיות? תראו לו רגע את הגרף שמצא חן בעיניי

דוד ביטן:  תסתכל מה קורה עם הדבר הזה – שבע חברות מחזיקות את כל המזון כמעט

קריאה: אלה ספקים של מיליארדים, אדוני

קריאה:  מיליארדים

ז'ק בר: לקחתי את תנובה וחילקתי לעשר, כך שבמקום חברה אחת יש עכשיו עשר חברות במיליארד שקל כל אחת

ז'ק בר:  אתה מוריד את הטבלה ב-10%, וצריך להבין איפה הבעייתיות של הריכוזיות שלנו

ז'ק בר:  היא מתמקדת בשתיים-שלוש חברות למעלה, שהן מאוד גדולות

ז'ק בר:  תחליטו מה שתחליטו בוועדת יוקר המחייה, אבל מה שאתם מקפיאים עכשיו זה את למטה, אלה שעשויות מחר להתחרות בהן

ז'ק בר:  היום אתה לא יכול לגעת במחלבה של 40 מיליון שקל

ז'ק בר:  זה מה שאתה אומר לי לשנה וחצי, אז מה היא תעשה? היא תחכה עד שהיא תגיע לחדלות פירעון ואז מישהו ייקח אותה? אף אחד לא ירים אותה

ז'ק בר:  אתה בעצם אומר לכל משקיע זר: אל תבוא למדינה הזאת

ז'ק בר:  אתה נכנס – אתה לא יוצא; אתה לא יכול לקנות ואתה לא יכול למכור שנה וחצי

דוד ביטן: משקיע זר כן

ז'ק בר: אין אח ורע לדבר הזה בעולם

דוד ביטן: אם תבוא חברה מחו"ל ותרצה לקנות חברה בארץ בתחום המזון, אין איתה בעיה

איל שפירא: אין בעיה עם חברה ישראלית שאין לה מחזור מכירות לקמעונאי מעל הסכום של ספק גדול

איל שפירא:  גם חברת חוץ אותו הדבר

דוד ביטן: היא גם צריכה לעמוד במסגרת המגבלה של הסכום? תבוא חברה מחו"ל ותרצה להשקיע בארץ

איל שפירא: אם יש לה מכירות בישראל, אז כן

איל שפירא:  היא צריכה לעמוד במגבלה של הסכום

דוד ביטן: ואם אין לה מכירות?     

איל שפירא: אם אין לה מכירות היא לא צריכה, ואין שום מגבלה עליה

ז'ק בר: היא לא תרצה לקנות כשהיא לא יכולה מחר להוסיף לעסק שלה, להתפתח, לקנות חברה או למכור

דוד ביטן: אתה מדבר על שנה וחצי

דוד ביטן:  אם יש חברה בחו"ל שרוצה לרכוש חברה בארץ ולהיכנס לתחום, היא יכולה

דוד ביטן:  זה בתנאי שאין לה מכירות בארץ, היא חדשה

דוד ביטן:  אין עם זה בעיה

דוד ביטן:  תהיה בעיה עם החברות הישראליות

ז'ק בר: אבל אומרים לה שהחוק נכון להיום במשך שנה וחצי אוסר עלייך לקנות ולמכור, וגם אין לך אקזיט

ז'ק בר:  אולי אחרי שנה וחצי, או שיאריכו או שלא יאריכו

ז'ק בר:  אנחנו לא יודעים

ז'ק בר:  כבר כתוב שאולי יאריכו בשנה

ז'ק בר:  המנהל השקול יושב בחו"ל ואומר: מדינה כזאת, שאני לא יכול לקנות ולא יכול למכור, אני לא הולך אליה

איל שפירא: זה לא נכון

איל שפירא:  חשוב לי להגיד, הסכומים הם לפי שנת 2021

איל שפירא:  אנחנו לא נחיל את זה על חברות שיגדלו

איל שפירא:  אנחנו לא רוצים תמריץ שלילי לחברות לגדול במשק

איל שפירא:  הסכומים הם קבועים, החברות הן קבועות

איל שפירא:  אין תמריץ שלילי

דוד ביטן: מה זאת אומרת? תסביר

איל שפירא: הסכומים שאנחנו קובעים הם סכומים לפי המחזור שהיה לחברות בשנת 2021

איל שפירא:  כלומר, אם ספק מבחוץ רוצה להיכנס ולגדול בישראל, הוא יכול לגדול כמה שהוא רוצה, והמגבלה לא תחול עליו, אז הטענה לא נכונה

ז'ק בר: סליחה, עם כל הכבוד

ז'ק בר:  יש קרן שיושבת בחו"ל והיא קרן מזון, והיא שוקלת אם לבוא לישראל או לא

ז'ק בר:  אומרים לה: תקני

ז'ק בר:  היא אומרת: יש לי מדיניות, אני גדלה ומתפתחת

איל שפירא: אין בעיה, היא תוכל להתפתח

ז'ק בר: אחרי כמה שנים אני יוצאת ואני רוצה למכור

ז'ק בר:  אין לי למי למכור

ז'ק בר:  אסור לי למכור

איל שפירא: זה לא נכון שאין לה למי למכור

ז'ק בר: למי היא יכולה למכור? או למי שהוא פחות מ-150 ו-25

ז'ק בר:  אם היא תגדל ל-200, חלילה, והיא תרצה למכור למישהו שיש לו 50 או לקנות מישהו של 50, אומרים לה לא

איל שפירא: קיבלנו את הטענה הזאת בפעם הקודמת ביחס לחברות

איל שפירא:  הבנו, ולכן העלינו את הסכום הגבוה

איל שפירא:  אמרנו שלחברות הגדולות יהיה להן אקזיט

איל שפירא:  הן יוכלו להימכר לחברות בינוניות

איל שפירא:  הן לא יוכלו להימכר לחברות הגדולות ביותר, כי שם אנחנו רוצים לעשות את הסטופ

איל שפירא:  קיבלנו את הטענה הזאת

ז'ק בר: חברה של 40 מיליון שקל לא תוכל להימכר

איל שפירא: היא תוכל להימכר לכל החברות שהמחזור שלהן הוא עד 320 מיליון שקל בשנת 2021, ומדובר בהמון חברות

ז'ק בר: ולהימכר לחברה של 400? לא

איל שפירא: לא

דוד ביטן: אתה צריך להבין שיש בעיה

דוד ביטן:  אנחנו נוקטים בצעד חריג בכוונה כדי לראות מה עושים, ומקפיאים את הכול

דוד ביטן:  מה שקורה היום במשק הוא שחברות מסוימות יחזיקו עוד מעט את כל המשק

ז'ק בר: 325 זה מחזור צרוף

ז'ק בר:  325 זה אומר ש-350 כבר לא

דוד ביטן: אם תגיד 400, זה יהיה 425

ז'ק בר: האם אנחנו חושבים שיכול להיות מישהו שיתחרה במס' 1 בעולם החלב, בתנובה, עם 400 מיליון שקל מחזור

ז'ק בר:  הרי אם הוא יבוא עם 200, הוא לא יהיה מתחרה, הוא לא יצור תחרות

ז'ק בר:  ב-400, 500, 600 - - -     

דוד ביטן: בינתיים אני לא רואה תחרות בשוק החלב

דוד ביטן:  אין תחרות

דוד ביטן:  כולם מעלים את המחיר

ז'ק בר: ואנחנו סוגרים את הדלת לזה שתקום תחרות

דוד ביטן: אנחנו חייבים לנקוט בצעד חריג

דוד ביטן:  שמענו את הטענות, הלכנו לקראת, ובגלל הטענות האלה, גם לנו זה הפריע ואמרנו שעל הסכומים נחליט אחר כך

ז'ק בר: 25 קמעונאות זה נמוך

דוד ביטן: זה לא 25

דוד ביטן:  זה נכון ל-2021

ז'ק בר: זה כלום

דוד ביטן: אנחנו נחשוב על הסכום הנמוך, אבל בגדול, הצעד מחויב המציאות כרגע, גם בגלל שהממשלה רוצה לראות מה עושים

דוד ביטן:  אנחנו אומרים: תעצור, ונראה מה עושים

דוד ביטן:  הקטנתי – הם רצו ארבע שנים והורדתי את זה לשנה וחצי

דוד ביטן:  לא נתתי להם את מה שהם רצו, כדי לאפשר להם להחליט מהר, ולא שיהיו פעמיים בחירות עד שהם יחליטו, ואז יישבו פה אנשים אחרים

מאיר כהן: מפיך לאלוהים, דוד ביטן

מאיר כהן:  סתם, סתם

דוד ביטן: אני אומר את זה בצחוק

מאיר כהן: אתה בא לדיונים כאלה, כשהציבור זועק

מאיר כהן:  הכותרת היא הגבלת התחרותיות בענף המזון, כי אנחנו רוצים להוריד מחירים

מאיר כהן:  מהר מאוד זה הופך להיות לאיזה מבוא בכלכלה

מאיר כהן:  אדוני מטמפו, אני מאוד מכבד אותך

מאיר כהן:  אני זוכר שבנו את המפעל בירוחם, הייתי ילד

מאיר כהן:  אני מאוד מכבד את החברה שלך

מאיר כהן:  אבל אתם באמת צריכים לנשוך שפתיים ולנשום עמוק ולהבין, שהממשלה לא יכולה להרשות לעצמה – אני אומר את זה מעמדה של איש אופוזיציה – לא לטפל ביוקר המחייה

דוד ביטן: חייבת

דוד ביטן:  זה לא יוריד את יוקר המחייה מחר בבוקר, אבל זה תהליך מסוים ובסוף הכול מתחבר

ז'ק בר: אני מבקש להגיד רק מילה אחת

ז'ק בר:  האינטרסנטים הראשונים להוריד את יוקר המחייה זה אנחנו

מאיר כהן: אל תדבר בשמם של כולם

מאיר כהן:  אולי אתה, כי אתה נמצא כאן

מאיר כהן:  אבל לא, זה לא האינטרס המוביל של חברות המזון במדינת ישראל

מאיר כהן:  ממש לא

מאיר כהן:  אולי תספר את הדוגמה של קוקה קולה, שהזכרת אתמול

מאיר כהן:  לא, זה לא

מאיר כהן:  זה נחמד שאתם באים לכאן ויש איזה סיסמאות

מאיר כהן:  אתם חלק מהמשוואה, אבל לכם אין את האחריות שיש למדינה ולממשלה להוריד את יוקר המחייה

מאיר כהן:       אישתי שנמצאת בפריז – לקחה את נכדתי לטיול בת מצווה – דבר ראשון היא אומרת לי: נכנסנו לקנות מברשות שיניים – למה זה עולה 50% פחות? אנחנו חייבים לשאול את עצמנו

מאיר כהן:  אני מבין שאתם באים לכאן, ואתה יודע, חלק מהמשפחה שלי עבדו בטמפו ירוחם בשנות השישים

מאיר כהן:  יש לי הערכה גדולה למקומות העבודה, לכם ולציונות שיש מאחורי הדברים, אבל מציאות החיים שלנו – זהו, אנחנו צריכים כבר להפסיק לחשוב במושגים של – אנחנו מחבקים את כל התעשיינים ולא שואלים אותם שאלות לגבי מחיר המוצרים שלהם

מאיר כהן:  זה לא הולך

מאיר כהן:  זה לא הולך

מאיר כהן:  אנשים הולכים לסופר, ואין להם כסף לקנות מוצרים בסיסיים

מאיר כהן:  לכן הדיונים האלה, ולכן אנחנו צריכים לקבל החלטה

מאיר כהן:  אתה עשית צעד גדול מאוד, מארבע שנים לשנה וחצי

מאיר כהן:  על זה צריך להתכנס, ואת זה צריך להעביר

דוד ביטן: הלכתי לקראת החברות בצמצום הזמן

דוד ביטן:  לדעתי, שנה וחצי זה לא נורא, באמת לא נורא, כדי לתת לממשלה אפשרות

דוד ביטן:  הקימו ועדה מיוחדת לגבי הריכוזיות הזאת וצריך לתת להם צ'אנס

דוד ביטן:  זה לא יוריד את המחיר בבוקר, אבל אנחנו צריכים לטפל באופן כללי בכל הרבדים על מנת להצליח בסוף

דוד ביטן:  בלי זה לא תהיה הצלחה

דוד ביטן:  בשיטה הישראלית, כשאין הקפאת מחירים וכל חברה יכולה לעשות מה שהיא רוצה, רק הציבור צריך לשנות קצת את הגישה שלו

דוד ביטן:  הם צריכים להיות כמו בארצות הברית, כמו שהיה אז עם מחאת הקוטג', וזה כן הצליח

דוד ביטן:  להיות הציבור קונה הכול, לצערי הרב

דוד ביטן:  עלה המחיר או לא עלה המחיר? זה לא מעניין אותו

דוד ביטן:  זה משהו לא נורמלי

דוד ביטן:  איפה הציבור? גם הציבור צריך לעשות את הפעולות שלו, על מנת שלא יעלו המחירים

דוד ביטן:  אני מבין שבחלב אין בררה וחייבים לקנות חלב, אבל לא כל מיני סוגים, עם ויטמינים וכל מיני קשקושים כאלה

דוד ביטן:  על זה הציבור יכול להגיד: עצור, עד פה

דוד ביטן:  צריך איזו מחאה, ומספיק כבר עם העניין הזה

דוד ביטן:  מה שחייבים – חייבים; מה שלא חייבים – לא חייבים

דוד ביטן:  אם יעשו את זה, תאמין לי שהחברות יתיישרו עם המחירים

ז'ק בר: לנו יש מעל 1,300 בודדים, ואני אומר לך שעם כל אחוז אינפלציה אנחנו נצטרך להבטיח שלא תיפגע ההכנסה שלהם, ויהיה להם ממה לקנות בסופר

ז'ק בר:  לכן, במובן הזה, אנחנו באותו צד של השולחן

ז'ק בר:  אינפלציה מייקרת לנו

ז'ק בר:  אנחנו תעשיינים, ואנחנו לא רק מביאים מן המוגמר

מאיר כהן: מי שהקים מפעל בירוחם, ה-DNA שלו מצוין

ז'ק בר: יפה

ז'ק בר:  קודם כול, אנחנו באותו צד של השולחן

ז'ק בר:  דבר שני, לעניין המינימום

ז'ק בר:  אנחנו מדברים על 25, ויכול להיות שזה 100 או 75, אבל דבר אחד, זה לא פיילוט אוטומטי

דוד ביטן: זה לא 25, זה קרוב ל-40 מיליון

ז'ק בר: זה יכול להיות 30

דוד ביטן: בוא נעצור, ולגבי המחיר הנמוך, אנחנו נדבר

ז'ק בר: המספר הוא לא פיילוט אוטומטי

ז'ק בר:  זה מספר שאומרים: בואו תבדקו, ואם הוא לא טוב, אל תאשרו

דוד ביטן: לא, אז לא עשינו כלום

ז'ק בר: לא, לא

ז'ק בר:  צמצמנו ב-80% את כל המיזוגים, אז את הקטנים האלה של 50 מיליון שקל או של 75 מיליון שקל, שיבדקו

ז'ק בר:  אם הם לא טובים, יעצרו אותם

ז'ק בר:  תודה

ז'ק בר:       מה רצית להגיד? אתה אומר שהשיטה הזאת תעלה את המחיר?     

אלדד כורש: אני אסביר למה

אלדד כורש:  כשאדם נכנס לחדר מיון עם שבר ביד ושמים לו גבס על הרגל, לא רק שלא פתרו לו את הבעיה ביד, אלא גם יצרו מצב שהוא הולך צולע

אלדד כורש:  המקום המשמעותי שיכולה להיווצר בו תחרות לאותן חברות שאדוני אוהב את השקף שמדובר בהן - - -     

דוד ביטן: לא אוהב

דוד ביטן:  אני מצטער על השקף הזה

דוד ביטן:  מה פתאום אוהב?      

אלדד כורש: כל הספקים האלה, אדוני, הם מה שמוגדר היום בחוק ספק גדול מאוד

אלדד כורש:  יש ספק גדול ויש ספק גדול מאוד

אלדד כורש:  יש הגדרה כזאת, ויאמרו לך חבריי גם מהאוצר וגם מהרשות

אלדד כורש:  יש ספק גדול מאוד, שהמחזור שלו מעל מיליארד שקל

אלדד כורש:  אם אדוני רוצה להילחם בריכוזיות, אז לא שמים גבס על הרגל

אלדד כורש:  דווקא החברות הבינוניות, אלה שהן מתחת למיליארד שקל, הן אלה שיכולות לחולל תחרות

אלדד כורש:  בגישה של רשות התחרות גם בישראל וגם בעולם, הם נחשבים גורמים מחוללי תחרות

דוד ביטן: אני לא מסכים איתך

אלדד כורש: זה לגבי הרף העליון

אלדד כורש:  לגבי הרף התחתון, הנקודה היא ש-25 מיליון זה חנות מכולת

אלדד כורש:  אני הייתי שמח לשמוע מחברי מהאוצר, מגל, מהן החברות מעל 25 מיליון שקל, שיש באקסלים שלהם, שהרכישה שלהן על ידי מישהו שיש לו 350 מיליון שקל, עלולה לפגוע בתחרות

אלדד כורש:  אלה גופים שכמעט לא קיימים

אלדד כורש:  זה מחזור של חנות מכולת, אדוני

דוד ביטן: 25 מיליון מכולת? זה בגלל שאתה מייצג חברות של מיליארדים

אלדד כורש: גם זה נכון, אבל זה המצב

אלדד כורש:  בתעשיית מזון – הייתי שמח לשמוע מהאוצר – ה-25 לא יכול להישאר, אדוני

דוד ביטן: קודם כול, לפי ההיגיון אנחנו צריכים לעצור את הריכוזיות

דוד ביטן:  עם כל הכבוד לחברות הגדולות, שרוצות עוד ועוד, אנחנו מדינה קטנה

דוד ביטן:  אנחנו לא צרפת ולא גרמניה

דוד ביטן:  במדינה קטנה, ברגע שיש השתלטות של חברות כמעט על כל השוק, אין תחרות

דוד ביטן:  עם כל הכבוד, אין תחרות

דוד ביטן:  עזוב

אלדד כורש: אז תאסור על ספק גדול מאוד, על אלה שבשקף

אלדד כורש:  הם אלה שמטרידים אותך

דוד ביטן: אנחנו לא רוצים להיות במקום הוועדה

דוד ביטן:  אנחנו אמרנו שיש ועדה ואתם תופיעו בפני הוועדה, נכון? גם מר בר יופיע, גם אתם תופיעו

דוד ביטן:  זאת ועדה שצריכה לקבל החלטות בעניין

דוד ביטן:  זה לא אומר שהכנסת תקבל את מה שהוועדה אומרת, אבל בגדול, אנחנו צריכים לתת צ'אנס לעניין

דוד ביטן:  כדי לתת צ'אנס, הממשלה קיבלה החלטה שהיא תסכם תוך חצי שנה, ואם צריך לתקן חוק, נצטרך עוד תקופת זמן

דוד ביטן:  אם הם יחליטו לא לעשות שום דבר, ואני לא מאמין שזה מה שיקרה, במקרה כזה, גם לא צריכים מעבר לחצי שנה

דוד ביטן:  הגבלנו את הוועדה ואמרנו, שמכיוון שאנחנו עושים צעד חריג נגד החברות, ולא מאפשרים להן להתפתח – תהיה פגיעה מסוימת במשק בעניין הזה, אין ספק בכלל – אנחנו נצמצם את הזמן

דוד ביטן:  נלחץ את הוועדה

דוד ביטן:       בהצעת החוק הוספנו מועדים כדי שהיא תעשה את העבודה שלה מהר ותדווח

דוד ביטן:  אנחנו ערים לטענות האלה ולא עמדנו בצד, אבל אין ספק שאנחנו צריכים לעצור את הריכוזיות הזאת

דוד ביטן:  ברור שטמפו, שהיא לא בשוק החלב בכלל והיא רוצה להיכנס, זה פחות משפיע

דוד ביטן:  זה דווקא עוזר לתחרות שחברה גדולה נכנסת לעניין הזה

דוד ביטן:  אין ספק בכלל

דוד ביטן:  אבל אנחנו לא נגיד לרשות התחרות: תמשיכו רגיל, אבל אל תיתנו לזה ואל תיתנו לזה

דוד ביטן:  זה עוד יותר גרוע

דוד ביטן:  חברות צריכות יציבות, והן יודעות שבשנה וחצי האלו הן לא יכולות לרכוש, אז הן עוצרות את התהליך

דוד ביטן:       אני לא אומר שזה לא פוגע

דוד ביטן:  זה יפגע במשק במידה מסוימת, אבל אנחנו צריכים להחליט מה האינטרסים שאנחנו צריכים לטפל בהם היום

דוד ביטן:  האינטרס המובהק היום לטיפול הוא בנושא הריכוזיות, התחרות ויוקר המחייה בנושא המזון

דוד ביטן:  זה מה שאנחנו צריכים לעשות

דוד ביטן:  הלכנו לצעד חריג, קיבלנו את המדיניות של צעד חריג, צמצמנו את התקופות, ואישרנו חריגים כדי שאפשר יהיה לפתור בעיות אקוטיות

דוד ביטן:  החריגים האלה לא היו בהצעה המקורית, ואתה יודע את זה

דוד ביטן:  עשינו פעולות בכנסת, אבל הסיבה המרכזית נכונה כרגע

דוד ביטן:  למשל, אני לא יודע אם היו צריכים לאחד בין שטראוס לעלית

דוד ביטן:  לקחו שתי חברות ענק ואיחדו אותן

דוד ביטן:  בשביל מה? עכשיו, כדי לבכות על הריכוזיות

דוד ביטן:  מפה התקדמו לריכוזיות עוד יותר גדולה

דוד ביטן:       למה אישרו אותן בכלל לפני עשר שנים? אני לא יודע מי אישר

דוד ביטן:  לדעתי לא היו צריכים

דוד ביטן:  תראה מה קרה באיחוד הזה

דוד ביטן:  מה זה תרם לתחרות, זה תרם משהו לתחרות? לקחו שתי חברות ענק באותו תחום ואיחדו אותן

דוד ביטן:  מילא בתחום אחר – אני מבין, אבל באותו תחום אתה מאחד? אבל טעויות נעשו

אלדד כורש: גם אם מתקבלת החלטה כזאת, המספר 25 הוא בעיניי כמעט מגוחך

אלדד כורש:       אדוני, יש עוד נקודה אחת, הערה קטנה על דבר שהוא כמעט לקונה

אלדד כורש:  המיזוג מונע היום למעשה גם מספק גדול מאוד, שרוצה לצאת מתחום פעילות ורוצה למכור חברה קטנה שיש אצלו, כמו העסקה שהייתה, למשל, כשאסם מכרה את בית השיטה

אלדד כורש:  אסם יוצאת מזה, מוכרת את זה לחברה קטנה יחסית של 300-200 מיליון שקל, ונכון להיום אנחנו אפילו אוסרים על הגדולים להשיר מעליהם פעילות שהן פרו-תחרותיות

אלדד כורש:       אדוני, כשדיברנו בפעם הקודמת וכשאני לא הבנתי איך רשות תחרות – אין שוק בעולם, בוודאי בישראל - - -     

דוד ביטן: יש לך מישהו על המדף שאתה יודע עליו בשנה וחצי האלו, שיכול להיות? אל תיתן לנו לעשות תיקון לחוק סתם

אלדד כורש: זה קרה עכשיו וזה לא תיקון לחוק סתם

אלדד כורש:  אדוני, זה קרה עכשיו כשחברה גדולה רוצה להשיל מעצמה פעילות ורוצה למכור אותה

אלדד כורש:  בוודאי שבתפיסה ובראייה של רשות התחרות זה פרו-תחרותי

אלדד כורש:  אדוני, הבעיה היא באיסור לפרו-תחרותיים

אלדד כורש:  זאת הבעיה

דוד ביטן: רשות התחרות, יש פה היגיון

דוד ביטן:  זה לא פוגע אלא ההפך, זה תורם לתחרות

צחי ברקוביץ: אנין בעיה, נתייחס לזה

צחי ברקוביץ:  הרי בסופו של דבר, המנגנון דומה גם למיזוגים בהקשרים האלה

צחי ברקוביץ:  בהקשרים האלה יש לנו מנגנון שנקרא ריכוז בדיקות, כלומר אם בית השיטה נמכר החוצה מהספק, והוא מנתק זיקות – זה מונח שמוסבר אצלנו בהנחיות המיזוגים, כך שבעצם לא תהיה שום זיקה - - -     

דוד ביטן: הכנסנו חריג שזה לא פוגע

דוד ביטן:  איפה החריג השני?     

איתי עצמון: יש שני חריגים

איתי עצמון:  חריג אחד אומר שמיזוג החברות אינו צפוי להשפיע כלל על התחרות בישראל

איתי עצמון:  חריג נוסף נוגע לחברה כושלת

דוד ביטן: זה לא משפיע כלל

דוד ביטן:  אבל מה קורה אם חברה גדולה רוצה למכור לחברה קטנה? זה דווקא בהתאם למדיניות

דוד ביטן:  כי הרי אתה אומר – אוקיי, תוריד לי עוד חברה מהרשימה

צחי ברקוביץ: אני רוצה להסביר את העניין הזה

צחי ברקוביץ:  העניין הזה מתייחס לאופן שבו מחשבים את מחזור המכירות

צחי ברקוביץ:  במידה וחברה מוכרת פעילות ומתנתקת באופן מלא ממנה, ולא קיים אחר כך שום קשר כלכלי בין העסק הנמכר לקונה, במקרה כזה מסתכלים בנפרד מהמחזור

צחי ברקוביץ:  לצורך העניין, אם אסם מכרה את בית השיטה והתנתקה ממנה לחלוטין, לא מסתכלים על המחזור של אסם אלא מסתכלים על המחזור של בית השיטה

צחי ברקוביץ:  אם בית השיטה הייתה פחות מ-25 מיליון, אין שום בעיה עם המיזוג הזה, ואין שום מגבלה, ואם היא הייתה מעל 25 מיליון, יכול לקנות אותה ספק גדול

דוד ביטן: אתה אומר שהחוק הזה מאפשר את זה

אלדד כורש: צחי צודק בהחלט מבחינת איך בודקים את הגוף המוכר

אלדד כורש:  אבל את הגוף הרוכש, זה אומר שאסם לא יכולה למכור לגוף של 500

אלדד כורש:  היא יכולה למכור לגוף של 200

דוד ביטן: יש לך פתרון בחוק

אלדד כורש: כאשר את אומרת שאסם היא גוף של מיליארדים, גוף חזק, והוא משיל מעצמו תחום פעילות, ומוכר אותו לספק אחר שיש לו 400, אותו ספק של 400 יכול לחולל תחרות יותר משמעותית במקום הזה

דוד ביטן: אני חושב שקיבלת תשובה

דוד ביטן:  אומרים שהתיקון הזה מאפשר את מה שאמרת, בתנאי שהחברה שקונה תהיה חברה עד גבול מסוים

דוד ביטן:  נשאר לנו לקבוע את המחיר הנמוך

דוד ביטן:  לגבי הסופרים, מה קורה עם זה?     

גל ברנס: לגבי הקמעונאים, בכוונתנו במסגרת הוועדה לבחון את כל שרשרת הערך, החל מתחילת שרשרת הערך, שזה היצרן והיבואן, מקטע ההפצה, וכמובן המקטע הקמעונאי

גל ברנס:  אנחנו כמובן נתעמק, וכל הטענות שעולות מי מרוויח ומי לא מרוויח, איפה מרוויח – את כל הדברים האלה אנחנו ניכנס ונבחן

גל ברנס:  אנחנו לא יודעים להתחייב לתת הצעת חוק, אנחנו יודעים להתחייב להגיד, שכמובן זה משהו שאנחנו לא חושבים שאין בו בעיה

גל ברנס:  אנחנו ניכנס אליו לעומק, אנחנו נבחן אותו, ואם נחשוב שחייבים פתרון, נביא הצעת חוק

דוד ביטן: קודם כול, הנושא של 55% מוצרים של חברות קטנות או בינוניות בסופר, זה רשום בחוק? איך זה רשום?     

איתי עצמון: זה רשום בחוק כפי שהנוסח היה

איתי עצמון:  בעצם, לא יידרש לקבל את אישור הממונה לפתיחת חנות - - - אין הוראה נוספת

דוד ביטן: אז איפה ההוראה הזאת?     

איתי עצמון: אתה לא יכול לחייב רשתות שיווק מראש עכשיו להקצות 55% מהיקף המכירות

דוד ביטן: אבל אמרת שזה מה שיהיה – 55%

איתי עצמון: לא, אלה שני דברים שונים

איתי עצמון:  יש את השיקול לפתיחת חנות, ויש חיוב

איתי עצמון:  בעיניי, זאת פגיעה שיכולה להיות לא מידתית בכלל בקניין של הקמעונאים

איתי עצמון:  אני לא בטוח שזאת הצעה - - -      

דוד ביטן: אז על מה כל החוק הזה, כשאתם יודעים שתלכו לקראתם? איפה המחויבות שלהם?      

איתי עצמון: המטרה היא לתת תמריץ חיובי של אותם קמעונאים, להקצות יותר ויותר מדפים לטובת ספקים קטנים ובינוניים

איתי עצמון:  אתה לא יכול להכריח אותם

דוד ביטן: זה תמריץ קטן

דוד ביטן:  זה לא מה שיפתור לנו את הבעיה

איתי עצמון: זה חלק משרשרת של צעדים

דוד ביטן: הכול טוב ויפה, שרשות התחרות רוצה הקלה בזה שלא צריכים לפנות אליה

דוד ביטן:  הכול בסדר, אבל זה לא מה שיעשה את העניין

דוד ביטן:  זה לא יוקר המחייה, זה יותר הגנה על יצרנים קטנים

איתי עצמון: הוא ישפיע

דוד ביטן: אולי הוא ישפיע בעוד כמה שנים

דוד ביטן:  מה נותן לי הסעיף הזה?     

גל ברנס: המטרה של הסעיף הזה היא שככל שקמעונאי יגדיל את הכמות של יצרנים קטנים ובינוניים אצלו במשך חצי שנה בכל הסניפים שלו, הוא יוכל לקבל הקלה של אישור פתיחת חנות ללא פנייה לממונה על התחרות

דוד ביטן: הבנו את זה

דוד ביטן:  הבנו שהוא יקבל הקלה

דוד ביטן:  איפה כתוב הנושא של המוצרים? תקרא את זה שוב, תזכיר לנו

איתי עצמון: "קמעונאי גדול לא יידרש לקבל את אישור הממונה לפתיחת חנות גדולה נוספת באזור ביקוש, כשהשיעור המחושב לו כאמור בהודעה בדבר אזורי ביקוש עולה על 30%, אך נמוך מ-50%, אם בכל אחד מששת החודשים שקדמו למועד פתיחת החנות הגדולה, 55% או יותר מהיקף המכירות של המצרכים שמכר הקמעונאי הגדול בישראל, לא היו של מצרכים שסופקו לקמעונאי הגדול בידי ספקים גדולים"

דוד ביטן: זה כתוב

דוד ביטן:  למה אתה אומר שזה לא כתוב?     

איתי עצמון: הסעיף הזה נוגע לאישור לפתיחת חנות

איתי עצמון:  הוא לא מחייב אותם להקצות את השיעור הזה

דוד ביטן: הם יקבלו, אם זה יקרה, אבל בלי החובה

איתי עצמון: האחוז הזה אמור לגדול ב-1 בינואר בכל שנה

איתי עצמון:  בעצם, ככל שעובר הזמן, התמריץ גדל

דוד ביטן: זאת הוראה קבועה?     

איתי עצמון: זאת גם הוראת שעה לאותה תקופה, לדעתי, לשנה וחצי

תמר באום: אני מהתנועה לאיכות השלטון

תמר באום:  אנחנו צריכים לזכור שלחלק מהקמעונאיות הגדולות – לשופרסל ולרמי לוי – יש גם את המותג הפרטי

תמר באום:  המותג הפרטי זה בדיוק היצרנים הקטנים והבינוניים שמייצרים להם

דוד ביטן: רק תדעי שהמותג הפרטי גם משפיע על המחירים, כי יש להם עניין להעלות את המחיר שלו

תמר באום: נכון

תמר באום:  אני חושבת שהיושב-ראש אמר בדיונים קודמים, שבכל פעם שהספקים הגדולים מעלים מחירים, גם המותג הפרטי מעלה

תמר באום:  לגבי העניין עם התמריץ, ש-55% מתייחסים על פניהם גם לקניות שלו בשביל המותג הפרטי שלו

גל ברנס: רק אם זה מותג פרטי מיצרנים קטנים ובינוניים

תמר באום: אם זה המותג הפרטי, זה לא שיש עוד יצרנים קטנים ובינוניים על המדפים שלו בסופר

תמר באום:  אם אנחנו רוצים ליצור תמריץ טוב, צריך להוציא את התכולה של המותג הפרטי

דוד ביטן: היא אומרת שצריך להוציא את המכירות של המותג הפרטי

גל ברנס: אם נוציא את המותג הפרטי, הסעיף הזה לא רלוונטי לחלוטין

תמר באום: לא צריך לתת הקלות לקמעוניות הגדולות בפתיחה של חנויות גדולות

תמר באום:  אולי זה כל הרציונל עצמו

דוד ביטן: כל הסעיף הזה מתייחס להקלות, מתי אתה נותן הקלה

דוד ביטן:  אין מחויבות למכור כך או למכור כך

דוד ביטן:  היא אומרת שצריך להוריד מה-55% את המותג הפרטי

תמר באום: למה צריך לתת הקלה? למה?     

גל ברנס: לפי הניתוח שלנו, הבעיה במקטע הספקים יותר גדולה מהבעיה במקטע הקמעונאים

גל ברנס:  ככל שנגדיל במקטע הספקים את כמות הספקים הקטנים והבינויים, המצב של הצרכן יוטב, לדעתנו, גם אם ההתפשרות שבאזור ריכוזי יחסית, אבל לא מאוד ריכוזי, אפשר יהיה לפתוח עוד חנות

דן אילוז: המחשבה היא שהלקוחות יראו עוד אופציות, שהם לא הגדולים

גל ברנס: לא רק יראו, שיהיו להם אופציות יותר זולות

דן אילוז: ויתחילו להתרגל לקנות לא רק ממותגים גדולים

דן אילוז:  מה שהיא אומרת זאת שאלה, ואני לא יודע מה התשובה

דן אילוז:  אין לי עמדה עדיין

דן אילוז:  היא אומרת שהמותג הוא לא מותג קטן, הוא מותג גדול

דן אילוז:  נכון שמאחור יש יצרן קטן, אבל האפקט של המותגים הקטנים שמתחילים להיכנס לראש של הלקוחות, לא יתקיים

דן אילוז:  זאת באמת שאלה ואין לי עמדה עדיין

גל ברנס: המטרה היא שיהיו יותר מוצרים זולים על המדף

גל ברנס:  זאת המטרה

דוד ביטן: הרי רוצים להביא עכשיו את קרפור

דוד ביטן:  המומחיות של קרפור זה מותגים פרטיים שלהם, ולפי מה שאת אומרת, קרפור לעולם לא יכולה להיכנס לשום הטבה, כי רוב המוצרים שלה כאלה

דוד ביטן:  יש עם זה בעיה ואת צריכה לתת צ'אנס

דוד ביטן:  הסעיף הזה הוא לא לכל החיים

תמר באום: אפשר לכתוב חריג ספציפי כדי לעודד כניסה של קמעונאיות זרות, אבל מן הסתם זה יחול גם על הקמעונאיות הגדולות בארץ

דוד ביטן: לכן אני אומר שצריך לבדוק את כל נושא הסופרים ברוויזיה רצינית

דוד ביטן:  בכל פעם מביאים טלאי על טלאי ובסופו של דבר, כמו שאת רואה, זה לא נותן שום דבר

דוד ביטן:  הם תמיד טוענים – אנחנו עובדים רק על 2%

דוד ביטן:  2% מ-30 מיליארד זה גם הרבה

דוד ביטן:     שנה וחצי לא מספיקות לבחינת העניין, ולכן נשנה את הסעיף הזה לשלוש שנים

דוד ביטן:  שנית, אני לא מתעקש להכניס דווקא עכשיו סעיף שקשור לקנסות וכל הדברים האלה, אם אני יודע שהולכת להיות בחינה ורוויזיה

דוד ביטן:  אם אתם מוכנים לזה, אני ארד מהטענה שאני טוען כרגע, כי אני לא מתכוון לעשות גם טלאי על טלאי

דוד ביטן:  אותה טענה תופסת פה

דוד ביטן:  אני אתן לכם עשר דקות לחשוב מה ההצעה שאתם מציעים לפרוטוקול

דוד ביטן:  לגבי הסכום הנמוך, אני לא מומחה לעניין הזה ואף פעם לא התמחיתי בזה

דוד ביטן:  אני לא זה שצריך לקבוע את הסכומים האלה

דוד ביטן:  על הגבוה לחצתי אתכם והעליתם, ויש היגיון

דוד ביטן:  יש משהו בזה, ואני רוצה לסיים את העניין

דוד ביטן:   אני עושה הפסקה לעשר דקות

דוד ביטן:  תחשבו על זה ואני מבקש שתדברו על זה עם טמפו, כי היא מייצגת את החברות הגדולות

דוד ביטן:  שב איתם בעשר הדקות האלה

דוד ביטן:       תודה רבה, הפסקה לעשר דקות

דוד ביטן: אני חוזר לישיבה

דוד ביטן:  לאחר התייעצויות אנחנו נעלה את הסכום ההתחלתי, המינימום, ל-30 מיליון

איתי עצמון: הסכום הקטן

דוד ביטן: כן, הקטן

דוד ביטן:  זה לא 30 אלא הרבה יותר

דוד ביטן:  כמו שאמרתם, זה מתייחס ל-2021 וזה מתייחס לשיטת מדידה, ובעצם הסכום הרבה יותר גדול מבחינת מחזור

דוד ביטן:  על מנת להפיס את דעותיהם של אלה שמפחדים שזה יצור איזושהי בעיה, נקיים בעוד חצי שנה ישיבה

דוד ביטן:  אני מבקש מרשות התחרות ומהאוצר לדווח לנו על ההשלכות של החוק הזה על המשק, בסדר?     

איתי עצמון: רק רגע, אדוני

איתי עצמון:  אנחנו קבענו חובת דיווח של השרים תוך שבעה חודשים מיום התחילה

איתי עצמון:  עדיף שהישיבה תהיה בהסתמך על הדיווח

דוד ביטן: זה אם תהיה החלטה

דוד ביטן:  ואם לא תהיה החלטה?     

איתי עצמון: בכל מקרה, תוך שבעה חודשים

דוד ביטן: בעוד שבעה חודשים נקיים ישיבה גם על הנושא הזה

דוד ביטן:  נראה מה ההשפעות על המשק, ולפי זה נראה מה עושים

איתי עצמון: רק שאני אבין מה ההחלטות

איתי עצמון:  לגבי הסכומים, במקום 150 - - -      

דוד ביטן: אני רוצה הבטחה מהאוצר שאם נראה שיש לזה השלכות שליליות ברמה שלא צפינו, תביאו תיקון חוק רק על העניין הספציפי הזה

דוד ביטן:  בסדר? אם נגיע למסקנה יחד איתכם, שההשפעות שליליות באופן כזה שהן פוגעות במשק, תביאו באופן ספציפי תיקון חוק של הסכומים, כדי שנוכל להתקדם

דוד ביטן:  או של החריגים

דוד ביטן:  אתה מבין, מר בר?     

ז'ק בר: מאה אחוז

דוד ביטן: זה פותר לנו את הבעיה מבחינת הפחדים

איתי עצמון: לגבי הסכומים, אני רוצה לוודא

איתי עצמון:  במקום 150 מיליון שקלים יהיה 300 מיליון

גל ברנס: סכום שמקביל לסכום של ספק גדול

איל שפירא: אותו סכום שהיה בשנת 2021

איל שפירא:  זה יהיה בערך 320

איל שפירא:  נסתכל על הסכום המדויק שהיה, ונעדכן

איתי עצמון: הסכום שהיה נקוב בהגדרה?     

גל ברנס: הסכום של ספק גדול בשנת 2021

איתי עצמון: תעבירו לנו את הסכום?     

גל ברנס: כן

איתי עצמון: לגבי הסכום הקטן, במקום 25, יהיה 30

דוד ביטן: אני מבקש מהאוצר, אם נראה שיש השלכות שלא צפינו, תגיד שאתה מסכים לזה

גל ברנס: אני מסכים

דוד ביטן: לפרוטוקול

דוד ביטן:  יפה

דוד ביטן:       הגענו לנושא השני של הסופרים

איתי עצמון: אדוני מבקש להכניס בדיווח חובה להביא המלצות לא רק על הצורך לקבוע הוראות נוספות לצמצום הכוח של ספקים גדולים, אלא גם של קמעונאים גדולים

איתי עצמון:  בעצם, ההמלצות יתייחסו גם לקמעונאים הגדולים

דוד ביטן: בסדר גמור

דוד ביטן:  מצוין

דוד ביטן:  ברגע שיהיו המלצות על הקמעונאים הגדולים, נוכל לדון בהן

דוד ביטן:  ממילא, אם יהיו המלצות, אתם תביאו אותן במסגרת הצעות חוק, נכון?     

איתי עצמון: אני מניח שיהיו המלצות ולאחר מכן יהיה הליך של גיבוש הליך חקיקה

איתי עצמון:  זה לא יהיה ביחד – קודם יש המלצות

דוד ביטן: הוועדה, חוץ מזה שהיא מקצועית, תשמע גם אנשים וגופים?     

גל ברנס: כמובן

גל ברנס:  אנחנו מקימים ועדה שאמורה לשמוע את כולם, לשבת עם כולם ולעשות הליך מאוד משמעותי בהיבט הזה

גל ברנס:  אנחנו בטח לא מתכוונים לעשות רק עם עצמנו

דוד ביטן: אני מבקש באופן חריג שהוועדה תשמע גם חברי כנסת

דוד ביטן:  חבר כנסת שרוצה לדבר, יבוא בפני הוועדה וידבר איתם על הדברים האלה

דוד ביטן:  בסדר?     

גל ברנס: בשמחה רבה

דוד ביטן: מי בוועדה?   

גל ברנס: בראשה יעמוד נציג שימנה שר האוצר, והחברים הנוספים בה הם הממונה על התקציבים, הכלכלנית הראשית, רשות התחרות, מנכ"ל משרד הכלכלה, בנק ישראל

דוד ביטן: תגיד, בבקשה, לוועדה, שהבקשה של חברי הכנסת, היא שחברי כנסת שרוצים להופיע בפני הוועדה יוכלו להופיע

דוד ביטן:  הם לא פחות חשובים מכל מיני אנשים שמוכנים להופיע

דוד ביטן:  הוועדה הזאת בעצם משפיעה

דוד ביטן:  היא תבוא עם המלצות והיא תשפיע

דוד ביטן:       מישהו מחברי הכנסת או מאנשי המקצוע רוצה להוסיף משהו? הכול בסדר? אני חושב שעיגלנו את המעגל

דוד ביטן:  לא מאה אחוז, אבל עיגלנו אותו

דוד ביטן:  מתי אנחנו צריכים להצביע?     

איתי עצמון: ביום ראשון

איתי עצמון:  אנחנו מקווים להפיץ את הנוסח היום

דוד ביטן: ואז אפשר להגיש הסתייגויות

דוד ביטן:  ביום ראשון ההצבעה

דוד ביטן:  אמרתם שיש לכם הילולה ביום חמישי, אז לא עשיתי שום הצבעה

דוד ביטן:       תודה רבה, הישיבה נעולה